जम्मू और कश्मीर (केंद्र शासित प्रदेश)

जम्मू और कश्मीर भारत द्वारा केंद्र शासित प्रदेश के रुप में प्रशासित एक क्षेत्र है। यह दक्षिण एशिया के उत्तर-पश्चिमी भाग में स्थित है, और कश्मीर के बड़े क्षेत्र का हिस्सा है, जो 1947 से भारत, पाकिस्तान और चीन के बीच विवाद का विषय रहा है। नियंत्रण रेखा क्रमशः जम्मू और कश्मीर को पश्चिम और उत्तर में पाक अधिकृत कश्मीर और गिलगित-बल्तिस्तान के पाकिस्तान प्रशासित क्षेत्रों से अलग करती है। यह भारतीय राज्यों हिमाचल प्रदेश और पंजाब के उत्तर में और भारत द्वारा प्रशासित केंद्र शासित प्रदेश लद्दाख़ के पश्चिम में स्थित है।

जम्मू और कश्मीर के केंद्र शासित प्रदेश में पुनर्गठन  के प्रावधान जम्मू और कश्मीर पुनर्गठन अधिनियम, 2019 के भीतर निहित थे, जिसे अगस्त 2019 में भारत की संसद के दोनों सदनों द्वारा पारित किया गया था। विधेयक का उद्देश्य जम्मू और कश्मीर राज्य को दो केंद्र शासित प्रदेशों में फिर से गठित करना था: जम्मू और कश्मीर एवं लद्दाख़। पुनर्गठन 31 अक्टूबर 2019 से प्रभावी हो गया है।

इन्हें भी देखें
जम्मू और कश्मीर पुनर्गठन अधिनियम, 2019
जम्मू संभाग
कश्मीर घाटी
जम्मू-बारामूला रेलमार्ग

सन्दर्भ

जम्मू और कश्मीर
कश्मीर
भारत के केंद्र शासित प्रदेश